1993 թվականին Հայաստանն սկսեց օգտագործել սեփական ազգային արժույթը` հայկական դրամը: Անհրաժեշտություն կար ունենալ դրամի գրաֆիկական խորհրդապատկերը: «Ճիշտ է, գաղափարը ծնվեց պատահաբար, սակայն դրա համար կային մի շարք նախադրյալներ: Խորհրդապատկերի ստեղծման համար ամենագլխավոր գործոնը համարում եմ իմ պատկերացումը հայկական տարրերի սիստեմատիկ ձեւով կրկնվող երկրաչափական ուրվագծերի մասին, որոնք շատ դեպքերում ունեն նաեւ հորիզոնական գծիկներ»,- նշում է Կարեն Կոմենդարյանը: